**ҚАЗАҚСТАН РЕСПУБЛИКАСЫНЫҢ ОҚУ АҒАРТУ МИНИСТРЛІГІ**

**"TALAP" КОММЕРЦИЯЛЫҚ ЕМЕС АКЦИОНЕРЛІК ҚОҒАМЫ**

«Talap» КеАҚ

Президентінің Бұйрығымен

**«БЕКІТІЛГЕН»**

№ \_\_ \_\_ \_\_\_ 2025 ж.

**«Ауыл шаруашылығы саласындағы «Ветеринария» бағыты бойынша техникалық және кәсіптік білім беру педагогтерінің кәсіби құзыреттерін жетілдіру»**

техникалық және кәсіптік, орта білімнен кейінгі білім беру ұйымдары педагогтерінің біліктілігін арттыру курсының

**БІЛІМ БЕРУ БАҒДАРЛАМАСЫ**

**ДАЙЫНДАЛДЫ:**

«Talap» КеАҚ Педагогтарды

дамыту басқармасы

**Астана қаласы, 2025 ж.**

|  |  |  |
| --- | --- | --- |
| **МАЗМҰНЫ** | | |
| 1бөлім. | Жалпы ережелер | 3 |
| 2 бөлім. | Глоссарий | 4 |
| 3 бөлім. | Бағдарламаның тақырыбы | 6 |
| 4 бөлім. | Бағдарламаның мақсаттары, міндеттері және күтілетін нәтижелері | 6 |
| 5 бөлім. | Бағдарламаның құрылымы мен мазмұны | 7 |
| 6 бөлім. | Оқу процесін ұйымдастыру | 11 |
| 7 бөлім. | Бағдарламаны оқу-әдістемелік қамтамасыз ету | 11 |
| 8 бөлім. | Оқыту нәтижелерін бағалау | 12 |
| 9 бөлім. | Курстан кейінгі сүйемелдеу | 12- |
| 10 бөлім. | Негізгі және қосымша әдебиеттер тізімі | 13 |

**1 бөлім. Жалпы ережелер**

«Ауыл шаруашылығы саласындағы «Ветеринария» бағыты бойынша техникалық және кәсіптік білім беру педагогтерінің кәсіби құзыреттерін жетілдіру» білім беру бағдарламасы (бұдан әрі – Бағдарлама) техникалық және кәсіптік, орта білімнен кейінгі білім беру ұйымдарының (бұдан әрі – ТжКБ) ветеринария саласындағы мамандарды даярлайтын арнайы пәндер оқытушыларының біліктілігін арттыруға арналған.

Ветеринария саласын дамыту Қазақстандағы ауыл шаруашылығын дамытудың стратегиялық жоспарының маңызды құрамдас бөлігі болып табылады. Тиімді ветеринариялық қызмет ауыл шаруашылығы жануарларының өнімділігі мен денсаулығына, жануарлардан алынатын өнімдердің қауіпсіздігі мен сапасына, сондай-ақ елдің азық-түлік қауіпсіздігіне тікелей әсер етеді.

«Агроөнеркәсіптік кешенді дамыту жөніндегі ұлттық жоба» және «Қазақстан Республикасының агроөнеркәсіптік кешенін дамыту стратегиясы» өзге де бағыттармен қатар экологиялық тұрақтылыққа, «жасыл» ауыл шаруашылығына, заманауи ветеринариялық және биотехнологиялық әдістерді, цифрлық шешімдерді қолдануға, сондай-ақ мал шаруашылығының қоршаған ортаға әсерін азайтуға басымдық береді. Бұл қазіргі әлемдік үрдістерге толық сәйкес келеді.

Ауыл шаруашылығын дамытудың стратегиялық жоспарын ветеринария саласында іске асыру мынадай міндеттерді қамтиды:

* жануарлар ауруларын диагностикалаудың, алдын алудың және емдеудің заманауи әдістерін енгізу;
* инновациялық ветеринариялық жабдықтар мен технологияларды пайдалану;
* ветеринариялық қызмет көрсету процестерін цифрландыру және автоматтандыру;
* ауыл шаруашылығы жануарларының өнімділігін арттыру және генетикалық әлеуетін жақсарту бағдарламаларын іске асыру.

Аталған мақсаттарға қол жеткізу жаңа деңгейдегі жоғары білікті ветеринария мамандарын даярлауды талап етеді. Қазіргі заманғы ақпараттық технологиялардың мүмкіндіктеріне қарамастан, мұндай кадрларды даярлаудағы негізгі үйлестіруші тұлға – кәсіби дағдыларды үйретіп, білім беретін педагог болып табылады.

Осы Бағдарлама ветеринариялық бейіндегі оқытушылардың кәсіби құзыреттерін қалыптастыруға және дамытуға, сондай-ақ осы салада бәсекеге қабілетті мамандарды даярлауды қамтамасыз етуге бағытталған.

Бағдарлама :

* "Білім туралы" Қазақстан Республикасының Заңы 2007 жылғы 27 шілдедегі № 319-III;
* "Педагог мәртебесі туралы" Қазақстан Республикасының Заңы 2019 жылғы 27 желтоқсандағы № 293-VІ ҚРЗ;
* Қазақстан Республикасы Үкіметінің 2023 жылғы 28 наурыздағы № 249 қаулысымен бекітілген Қазақстан Республикасының мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасы;
* Қазақстан Республикасы Білім Министрінің 2022 жылғы 3 тамыздағы № 348 бұйрығымен бекітілген орта білімнен кейінгі техникалық және кәсіптік мемлекеттік жалпыға міндетті стандарты;
* Қазақстан Республикасы Білім және ғылым министрінің 2009 жылғы 13 шілдедегі № 338 бұйрығымен бекітілген педагогтер лауазымдарының үлгілік біліктілік сипаттамалары;
* Қазақстан Республикасы Білім және ғылым министрінің 2020 жылғы 4 мамырдағы №175 бұйрығымен бекітілген педагогтердің біліктілігін арттыру курстарының білім беру бағдарламаларын әзірлеу, келісу және бекіту қағидалары;
* Қазақстан Қазақстан Республикасы Білім және ғылым министрінің 2016 жылғы 28 қаңтардағы №95 бұйрығымен бекітілген педагогтердің біліктілігін арттыру курстарын ұйымдастыру және өткізу, сондай-ақ педагог қызметін курстан кейінгі сүйемелдей қағидалары;
* Ветеринария туралы Қазақстан Республикасының 2002 жылғы 10 шілдедегі № 339 Заңының негізгі ережелері мен талаптарын ескере отырып жасалған.

Курстық оқыту көлемі: 108 академиялық сағат, оның ішінде теориялық және практикалық оқытудың 72 академиялық сағаты және кәсіпорындар /ұйымдар/ базасында тағылымдамадан өтудің 36 академиялық сағаты.

Оқыту тілі: қазақ, орыс.

**2 бөлім. Глоссарий**

**Автоматтандырылған бақылау жүйелері** – жануардың денсаулығын, салмағын, қозғалысын және азықтануын нақты бақылауға мүмкіндік беретін жүйелер.

**Анамнезді жинау** – жануардың қашан және қандай жағдайда ауырғанын, аурудың сипатын, оны кім және қалай емдегенін анықтау процесі.

**Ауыл шаруашылық жануарларының ауруларын диагностикалау** – жануарлар ауруларын анықтауға арналған әдістер жиынтығы.

**Ауыл шаруашылығы жануарларын бірдейлендіру** – жануарларға жеке нөмір беру және мәліметтерді деректер базасына енгізу арқылы жүргізілетін, ветеринариялық паспорт беруді қамтитын есепке алу рәсімі.

**Ауыл шаруашылығы өнімдерін ветеринариялық-санитариялық сараптау** – жануарлардан алынатын шикізат пен тамақ өнімдерінің белгіленген қауіпсіздік талаптарына сәйкестігін сарапшылардың бағалауы.

**Ауыл шаруашылығын цифрландыру** – өндіріс процестерін басқару және олардың тиімділігін арттыру мақсатында цифрлық технологияларды енгізу.

**Бағалау құралдары** – оқу нәтижелерін өлшеуге және бағалауға арналған құралдар.

**Ветеринариялық қызмет көрсету** – ветеринариялық маманның емдеу-профилактикалық, зертханалық және диагностикалық қызметтер көрсету жөніндегі жұмысы.

**Жалпы зерттеу** – жануардың жағдайын бағалауға бағытталған әдістер: пальпация, перкуссия, аускультация, термометрия.

**Арнайы зерттеу** – жүрек-қан тамырлары, тыныс алу, ас қорыту, зәр шығару, жүйке жүйелерін зерттеу әдістері.

**Жануарлар ауруларының алдын алу** – ветеринариялық-санитариялық іс-шаралар кешені: дезинфекция, жануарларды өңдеу, егу, иммунитетті төмендететін факторларды жою, мониторинг жүргізу.

**Жасанды интеллект (ЖИ)** – оқу және өндірістік процестерді автоматтандыру және оңтайландыру үшін қолданылатын технологиялар.

**Жануарларды чиптеу** – үй жануары туралы мәліметтерді қамтитын микрочипті тері астына енгізу процедурасы. Бұл жануар жоғалған немесе қашып кеткен жағдайда оны анықтауға мүмкіндік береді.

**Кейстер (практикалық)** – нақты кәсіби жағдайларға негізделген, талдау мен шешім қабылдауды талап ететін оқыту тапсырмалары.

**Құзыреттілік** – кәсіби міндеттерді орындауға қажетті білім, білік және дағдылардың жиынтығы.

**Модульдік-құзыреттілік оқыту** – кәсіби құзыреттілікті ескере отырып, оқытудың модульдік құрылымына негізделген білім беру тәсілі.

**Нақты зерттеу** – жалпы және арнайы зерттеудің нәтижелері жеткіліксіз болған жағдайда қолданылатын әдістер. Бұған қан, зәр, нәжіс талдауы, электрокардиография және басқа да зертханалық зерттеулер жатады.

**Нормативтік-құқықтық қамтамасыз ету** – ауыл шаруашылығы саласындағы қызметті реттейтін заңдар, стандарттар мен регламенттер жиынтығы.

**Өлімнен кейінгі диагностика** – өлекселерді патологоанатомиялық жарып қарау немесе мәжбүрлі түрде сойылған жануарлардың мүшелері мен тіндерін тексеру.

**Өндірістік оқыту** – нақты өндіріс жағдайында кәсіби дағдыларды игеру процесі.

**Сандық ветеринариялық платформалар мен мобильді қосымшалар** – мал дәрігерлеріне деректерді жедел енгізуге, диагноз қоюға және емдеу тәсілдерін оңтайландыруға мүмкіндік беретін құралдар.

**Тәжірибеге бағытталған оқыту** – практикалық мәселелерді шешуге басымдық беретін білім беру тәсілі.

**Ұшқышсыз ұшу аппараты (ҰҰА)** – ұшқышсыз ұшуды орындайтын әуе кемесі.

**Экологиялық аспектілер** – ауыл шаруашылығы қызметінің қоршаған ортаға әсері және осы әсерді азайтуға бағытталған шаралар.

**3-бөлім. Бағдарламаның тақырыбы**

«Ауыл шаруашылығы саласындағы «Ветеринария» бағыты бойынша техникалық және кәсіптік білім беру педагогтерінің кәсіби құзыреттерін жетілдіру» біліктілікті арттыру курстарының білім беру бағдарламасы арнайы пәндерді (кәсіптік модульдерді) және өндірістік оқытуды оқытудағы заманауи технологияларды зерделеу арқылы модульдер (пәндер) мазмұнын жаңартуға және тыңдаушылардың кәсіби құзыреттерін дамытуға бағытталған.

Бағдарлама техникалық және кәсіптік білім беру жүйесінде жаңашылдығымен ерекшеленеді. Ол ветеринария саласында қолданылатын инновациялық әдістерді, цифрлық технологияларды және педагогика саласындағы жаңа тәсілдерді біріктіре отырып, оқытушылардың кәсіби бейінін қалыптастырады.

Бағдарлама практикалық дағдыларды қамтиды және оқу процесінде қолданылатын білім мен әдістерді жаңартуға ықпал етеді. Бұл өз кезегінде колледж оқытушыларының кәсіби деңгейін арттырудың маңызды құралы болып табылады және білім беру процесінің еңбек нарығы талаптарымен байланысын күшейтеді.

Сонымен қатар, бағдарлама мақсатты аудиторияның қажеттіліктерін ескере отырып әзірленген. Қолданылатын оқыту әдістері мен тәсілдері оқытушылар мен өндірістік оқыту шеберлерінің біліктілігін арттыруға, ауыл шаруашылығы саласындағы өзгерістерге бейімделуге және алған білімдерін кәсіби қызметте тиімді қолдануға мүмкіндік береді.

**4-бөлім. Бағдарламаның мақсаты, міндеттері және күтілетін нәтижелері**

**Бағдарламаның мақсаты:**  
«Ветеринария» бағыты бойынша ауыл шаруашылығы саласының педагогтері мен өндірістік оқыту шеберлерінің кәсіби құзыреттерін жетілдіру.

**Бағдарламаның міндеттері:**

* + «Ветеринария» бағыты бойынша ауыл шаруашылығы саласын дамытудың қазіргі заманғы үрдістерін зерделеу және осы саладағы қызметті реттейтін нормативтік-құқықтық құжаттарды талдау;
  + ауыл шаруашылығы өндірісін цифрландыру және ветеринарияда қолданылатын инновациялық әдістерді ескере отырып, білім беру процесін ұйымдастыру әдістемесін жетілдіру;
  + ауыл шаруашылығы жануарларының ауруларын алдын алу, анықтау және емдеуде қолданылатын жаңа әдіс-тәсілдерді меңгеру;
  + мал шаруашылығы өнімдерінің сапасын анықтауда қолданылатын тиімді тәсілдерді үйрену;
  + ауыл шаруашылығы жануарларына ветеринариялық қызмет көрсетудің тиімді әдістерін игеру;
  + кәсіпорындар базасында бейін бойынша кәсіби білім мен практикалық дағдыларды тереңдету.

**Күтілетін оқыту нәтижелері**

Курсты аяқтағаннан кейін тыңдаушы:

* + ветеринарияда қолданылатын заманауи әдіс-тәсілдерді және нормативтік-құқықтық құжаттарды кәсіби қызметінде қолдана алады;
  + ветеринария мамандарын даярлау ерекшеліктерін ескере отырып, оқу процесін тиімді ұйымдастырады;
  + ауыл шаруашылығы жануарларының ауруларын алдын алу, диагностикалау, емдеу және күтім сапасын арттыру үшін жаңа технологияларды қолдана алады;
  + ветеринариялық қызмет көрсетудің заманауи технологияларын меңгереді;
  + мал шаруашылығы өнімдерінің сапасын арттыру мен бақылауда заманауи басқару жүйелерін қолдана алады;
  + өзінің кәсіби қызметінде практикалық дағдыларын жаңартып, тиімді қолдана алады.

**5-бөлім. Бағдарламаның құрылымы мен мазмұны**

Тыңдаушының кәсіби білімін, іскерлігі мен дағдыларын қалыптастыру үшін бағдарламаның құрылымы 5 модульді зерделеуді көздейді. Бағдарламаның құрылымы стандартталған оқытуды біліктілікті арттыру процесінде ауыл шаруашылығы саласы оқытушыларының білім беру қажеттіліктерін қанағаттандыру үшін қажетті икемділікпен біріктіруге мүмкіндік береді.

### **Модуль 1. Нормативтік-құқықтық қамтамасыз ету және заманауи оқыту әдістемелері**

Модуль «Ветеринария» бағыты бойынша ауыл шаруашылығы саласының даму үрдістерін, нормативтік-құқықтық актілерді және заманауи оқыту әдістемелерін зерделеуді қарастырады.

Модуль соңында тыңдаушылар нормативтік-құқықтық құжаттарды қолдану бойынша практикалық кейстер орындайды. Модуль аясында: оқытудың тиімділігін барынша арттыру үшін негізгі дидактикалық шарттарды ескеру, оқу материалын модульдік түрде ұсыну, жүйелі және дәйекті баяндау, ветеринария саласындағы теориялық білімнің қолданбалы қырлары сияқты оқу үдерісін құрылымдаудың мәселелері қарастырылады.

Аталған модульде тәжірибеге бағытталған оқытудың негізгі бағыттарын зерделеу ұсынылады, яғни:

* + оқу, өндірістік және диплом алды тәжірибелер барысында студенттердің кәсіби ортаға бейімделуі ;
  + кәсіби бағытталған оқыту технологияларын пайдалану және кәсіби қызметтің үлгілерін зерделеу арқылы болашақ кәсіби қызметті модельдеу;
  + білім беру үдерісінде жасанды интеллектіні қолдану. Жасанды интеллект көмегімен оқу материалдарын жобалау, әзірлеу және презентациялау. Білім беруде жасанды интеллектіні қолданудың мүмкіндіктері мен тәуекелдері.

Модульді аяқтаған соң тыңдаушылар кейстерді шешу негізінде ветеринария саласы мамандарын даярлау ерекшеліктерін ескере отырып, практикалық оқу үдерісін ұйымдастыру дағдыларын жетілдіреді.

**2 модуль. Ауыл шаруашылық жануарларының ауруларын анықтауда, емдеуде және алдын алуда қолданылатын заманауи әдістер**

Бұл модульде ауыл шаруашылық жануарларының ауруларын алдын алуда, анықтауда және емдеуде қолданылатын жаңа инновациялық құрал-жабдықтарды қолдану және жасанды интеллектіні пайдалану тәртібін, ауруды зертханалық және клиникалық анықтау барысында, емдеуде тиімді әдіс-тәсілдерді пайдаланудың негізгі қағидаттары қарастырылады.

Модуль соңында тыңдаушылар ауыл шаруашылығы саласы үшін мамандар даярлау ерекшелігін ескере отырып оқу процесін ұйымдастыру дағдыларын өзектендіреді.

**3 модуль**. **Ветеринариялық қызмет көрсетуде қолданылатын инновациялық әдістер мен технологиялар**

Бұл модуль ауылшаруашылық жануарларын жасанды ұрықтандыруда қолданылатын заманауи әдістерін, сонымен қатар ауыл шаруашылық жануарларын бірдейлендіруде, чиптеуде сандық технологияларды қолданудың маңыздылығын, ветеринарияда ұшқышсыз ұшу аппараттарын қолданудың өзектілігін және ветеринариялық хирургияда пайдаланылатын жаңа әдіс-тәсілдерді қолдану қарастырады.

Модуль соңында тыңдаушылар ауыл шаруашылығы саласы үшін мамандар даярлау ерекшелігін ескере отырып оқу процесін ұйымдастыру дағдыларын өзектендіреді.

**4 модуль. Ауыл шаруашылық өнімдерінің сапасын арттыру және ветеринарлық санитарлық сараптаудағы инновациялық технологиялар**

Бұл модуль ауыл шаруашылы өнімдерін ветеринарлық санитарлық сараптауда нақты жылдам қорытынды шығаратын жаңа құрал-жабдықтарды қолдану, өнімділікті арттыру, ауыл шаруашылық жануарларын күтіп бағудағы зоогигиеналық талаптар мал шаруашылығында сандық технологияларды пайдалану, жануарларды азықтандырудың тиімді әдістері және ветеринария саласының азықтық қауіпсіздікті қамтамасыз етудегі маңызы қарастырылады.

Модуль соңында тыңдаушылар ауыл шаруашылығы саласы үшін мамандар даярлау ерекшелігін ескере отырып, оқу процесін ұйымдастыру дағдыларын өзектендіреді.

**5 модуль. Кәсіпорын базасында тағылымдама**

Кәсіпорынның қызметі мен ерекшеліктерін, маманның лауазымдық нұсқаулығын зерттеу. Жұмыс орнындағы еңбекті қорғау және қауіпсіздік техникасы. Өнеркәсіптік қауіпсіздік. Ветеринар лауазымдық нұсқаулығына сәйкес жұмыстарды орындау. Кәсіби міндеттерді орындау. Тағылымдама процесінде өз қызметін бағалау.

Бағдарламаның барлық модульдері бірыңғай логикамен, түйінді қағидаттармен біріктірілген, оқытудағы заманауи әдістердің негізінде құрылған. Білім беру процесінің тиімділігін арттыру үшін бағдарламаны іске асыру әртүрлі технологиялар, оқыту және бақылау нысандары, тәсілдері негізінде жүзеге асырылады.

Курстық оқыту тыңдаушыларының кәсіби құзыреттілік деңгейін айқындау әрбір модульді оқыту нәтижелері бойынша бағдарлама мазмұнын игеру параметрлерін ескере отырып, белгілі бір бағалау шкаласы (100 балдық жүйе) бойынша жүзеге асырылады.

Еңбек нарығының талаптарына, педагогтердің біліктілігін арттыру қажеттіліктеріне байланысты және сауалнама нәтижелері бойынша бағдарламаны игеруге бөлінген оқу уақытының жиынтық көлемін сақтай отырып бағдарламаның оқу жоспарының мазмұнына өзгерістер мен толықтырулар енгізілуі мүмкін.

**Оқу жоспары**

|  |  |  |  |  |  |
| --- | --- | --- | --- | --- | --- |
| **№** | **Сабақтың тақырыбы** | **Теориялық сабақтар** | **Практикалық сабақтар** | | **Барлығы** |
| **1** | **2** | **3** | **4** | | **5** |
| **1 модуль** | | | | | |
| **1** | **Нормативтік-құқықтық қамтамасыз ету және оқытудың заманауи әдістері.**  ***Оқыту нәтижесі:***  *кәсіби нормативтік құқықтық құжаттарды қолдану және талдау, оқытудың заманауи әдістері мен құралдарын қолдану* | | | | |
| 1.1 | Ветеринариядағы құзыреттілікке негізделген тәсіл және Ұлттық біліктілік шеңбері (ҰБШ). Модульдік-құзыреттілік оқыту контекстінде "Ауыл шаруашылығы" саласының нормативтік-құқықтық құжаттамасын функционалдық талдау. | 2 | 2 | | 4 |
| 1.2 | Жоспарланған оқу нәтижелеріне қол жеткізу құралы ретінде тәжірибеге бағытталған тәсіл | 2 | 2 | | 4 |
| 1.3 | Оқу нәтижелерін бағалау. Бағалау құралдарының қорын әзірлеу | 2 | 2 | | 4 |
| 1.4 | Студенттердің өзіндік жұмысын ұйымдастырудың формалары мен әдістері | 2 | 2 | | 4 |
| 1.5 | Оқу процесінде жасанды интеллект |  | 2 | | 2 |
|  | **1-ші модуль бойынша барлығы** | **8** | **10** | | **18** |
| **2 модуль** | | | | | |
| 2 | **Ауыл шаруашылық жануарларының ауруларын алдын алу, анықтауда және емдеуде қолданылатын заманауи әдістер.**  ***Оқыту нәтижесі:***  *оқу процесінде ауыл шаруашылық жануарларының ауруларын алдын алу, анықтау және емдеуде қолданылатын жаңа инновациялық әдістер мен құрал-жабдықтарды пайдалану білімін қолдану* |  |  | |  |
| 2.1 | Ауыл шаруашылық жануарларының ауруларын алдын алу іс шараларының заманауи әдістері | 2 |  | | 2 |
| 2.2 | Ауыл шаруашылығы жануарларының ауруларын диагностикалаудағы зертханалық жаңа технологиялардың маңызы | 2 | 2 | | 4 |
| 2.3 | Биологиялық қауіпсіздік және жұқпалы аурулардың таралуын алдын алу | 1 | 2 | | 3 |
| 2.4 | Ауыл шаруашылығы жануарларын емдеудің тиімді әдістері | 1 | 2 | | 3 |
| 2.5 | Ветеринариялық хирургиядағы замануи әдістер | 2 | 2 | | 4 |
| 2.6 | Ауыл шаруашылығы жануарлары ауруларының алдын алу, диагностикасы және емдеуде жасанды интеллектіні пайдалану | 2 | 4 | | 4 |
|  | **2-ші модуль бойынша барлығы** | **10** | **12** | | **22** |
| **3 модуль** | | | | | |
| 3 | **Ветеринариялық қызмет көрсетуде қолданылатын инновациялық әдістер мен технологиялар.**  ***Оқыту нәтижесі:***  *Ветеринариялық саласын цифрландыру мен қызмет көрсету де заманауи технологияларды игеру.* |  | |  |  |
| 3.1 | Ауыл шаруашылық жануарларын жасанды ұрықтандырудағы инновациялық технологиялар | 2 | 2 | | 4 |
| 3.2 | Ауыл шаруашылық жануарларын бірдейлендіруде сандық технологиялардың маңыздылығы | 2 | 2 | | 4 |
| 3.3 | Мал шауашылығында пилотсыз ұшу аппараттық технологияларды қолдану | 2 | 2 | | 4 |
|  | **3-ші модуль бойынша барлығы** | **6** | **6** | | **12** |
| **4 модуль** | | | | | |
| 4 | **Ауыл шаруашылық өнімдерінің сапасын арттыру және ветеринарлық санитарлық сараптаудағы инновациялық технологиялар**  ***Оқыту нәтижесі:***  *оқу процесінде ауыл шаруашылық өнімдерінің сапасын арттыру мен бақылауда қолданылатын заманауи жүйелер туралы білімді енгізу* |  |  | |  |
| 4.1 | Ауыл шаруашылық жануарларын күтіп-бағудағы зоогигиеналық талаптар | 1 | 2 | | 3 |
| 4.2 | Ветеринарлық-санитарлық сараптауды сапалы жүргізуде қолданылатын жаңа құрал-жабдықтар | 1 | 2 | | 3 |
| 4.3 | Мал өнімділігін арттыруда жануарларды азықтандырудың тиімді әдістері | 2 | 2 | | 4 |
| 4.4 | Ветеринарлық қызметтің тағамдық қауіпсіздігін қамтамасыз етудегі рөлі | 2 | 2 | | 4 |
|  | **4-ші модуль бойынша барлығы** | **8** | **8** | | **16** |
|  | **Жобаны қорғау** |  | **6** | | **6** |
| **5 модуль** | | | | | |
|  | **Кәсіпорындар базасында тағылымдама**  ***Оқыту нәтижесі:***  *өзінің кәсіби қызметінде практикалық дағдыларды жаңғырту және қолдану* |  |  | |  |
| 5.1 | Кәсіпорынның қызметі мен ерекшеліктерін, мамандардың лауазымдық нұсқаулығын зерттеу |  | 4 | | 4 |
| 5.2 | Жұмыс орнындағы еңбекті қорғау және қауіпсіздік техникасы. Өнеркәсіптік қауіпсіздік |  | 10 | | 10 |
| 5.3 | Мал дәрігері лауазымдық нұсқаулығына сәйкес жұмыстарды орындау |  | 20 | | 20 |
| 5.4 | Тағылымдама процесінде өз қызметін бағалау |  | 2 | | 2 |
|  | **5-ші модуль бойынша барлығы** |  | **36** | | **36** |
|  | **Барлығы:** | **30** | **78** | | **108** |

**6-бөлім. Оқу процесін ұйымдастыру**

Бағдарлама бойынша оқу процесін ұйымдастыру теориялық және практикалық сабақтарды онлайн, офлайн, қашықтықтан немесе гибридті форматта өткізуді көздейді.

Оқу процесі оқу жоспарымен және кестемен реттеледі. Оқыту 2 тілде қарастырылған: қазақ және орыс. Курстық оқу көлемі 108 академиялық сағат.

Білім беру процесінің тиімділігін арттыру үшін бағдарламаны іске асыру цифрлық ресурстарды пайдалана отырып инновациялық білім беру технологиялары негізінде жүзеге асырылады.

Бағдарлама кері байланыс пен рефлексияны, оқытудың белсенді және интерактивті әдістерін қолдануды қамтиды: кейс-стади, нақты жағдайларды талдау, проблемалық мәселелерді шешу, практикалық дағдыларды пысықтау.

**7-бөлім. Бағдарламаны оқу-әдістемелік қамтамасыз ету**

Оқу кезінде бағдарламаны оқу-әдістемелік қамтамасыз ету тыңдаушылардың бағдарламаны игерудің жоспарланған нәтижелеріне қол жеткізуіне ықпал ететін оқу-әдістемелік кешенмен ұсынылған.

Біліктілікті арттыру курстарының тыңдаушысына арналған оқу-әдістемелік материалдар:

- түсіндірме жазба;

- глоссарий;

- курстық оқытудың мақсаттары, міндеттері және күтілетін нәтижелері;

- оқу жоспары;

- білім беру бағдарламасының теориялық материалдары;

- курстық оқу тыңдаушысына арналған әдебиеттер тізімі.

Курстық оқу нәтижелеріне қол жеткізу үшін тыңдаушының жұмыс дәптері мыналарды қамтиды:

- түсіндірме жазба;

- практикалық тапсырманы орындау үшін қажетті теориялық материалдарға қысқаша шолу;

- өткен материалды бекітуге және оқу нәтижелеріне қол жеткізуге арналған практикалық тапсырмалар;

- бағалау критерийлері.

Оқу-әдістемелік материалдар тыңдаушыларға электрондық нұсқада беріледі.

Әр модуль аяқталғаннан кейін тыңдаушылар практикалық тапсырмаларды орындайды.

**8-бөлім. Оқу нәтижелерін бағалау**

**Қорытынды бағалау-**бағдарлама талаптарына сәйкес тыңдаушының біліктілігі мен құзыреттілік деңгейін растау рәсімі.

Қорытынды бағалау келесі кезеңдерден тұрады:

1. кезең-әр модуль бойынша аралық бағалау;

2 кезең-қорытынды бағалау.

***Аралық бағалау*** кезінде тыңдаушы бағдарлама модульдері бойынша дайындалған практикалық кейстерді көрсетеді.

Бағдарлама модульдерін зерделеу аяқталғаннан кейін тыңдаушылар практикалық кейстер дайындайды. Курстық оқыту процесінде модуль тақырыбына сәйкес курстық оқыту кезеңінде тыңдаушылар дайындаған модульдер бойынша практикалық жұмыстарды бағалау жүргізіледі.

Модуль бойынша аралық бағалау шкаласы 1-100 баллды құрайды.

***Қорытынды бағалауға*** бағдарлама модульдері бойынша аралық бағалау кезінде алынған орташа арифметикалық балдан кемінде 50 балл алған тыңдаушылар жіберіледі.

Тыңдаушыларды қорытынды бағалау қорытынды тестілеу нысанында жүргізіледі.

Қорытынды тестілеу үшін ең жоғары балл – 100 балл, ең аз – 50 балл. Сонымен қатар аралық және қорытынды бағалау нәтижелері бойынша орташа арифметикалық бағалау шығарылады.

50 және одан көп балл алған тыңдаушыға сертификат беріледі. Әйтпесе біліктілікті арттыру курсын тыңдау туралы анықтама беріледі.

Сертификат алмаған тыңдаушыларға келесіндей мүмкінтер бар:

1) жылына бір реттен артық емес білімді қайта бағалауға;

2) келесі курстар ағынымен білімді қайта бағалауға;

3) ағымдағы жыл ішінде бір ағыннан екінші ағынға дәлелді себеппен ауысуға;

4) растайтын құжаттарды ұсына отырып, дәлелді себеппен үзілген курсты аяқтауға.

"Кәсіпорындар /ұйымдар/ базасында тағылымдама" модулінің қорытындысы бойынша педагог "Talap" КеАҚ (ұйым) кәсіпорын (ұйым)базасында педагогтың тағылымдамадан өткені туралы анықтаманы ұсынады. Кәсіпорын (ұйым) базасында педагогтің тағылымдамадан өткені туралы анықтама негізінде "Talap" КеАҚ тағылымдамадан өткені туралы сертификат береді.

**9-бөлім. Курстан кейінгі сүйемелдеу**

Педагогтердің қызметін курстан кейінгі сүйемелдеу-әдістемелік, консультациялық көмек көрсету арқылы кәсіби құзыреттілікті дамытуды қамтамасыз ететін іс-шаралар жүйесі.

Біліктілікті арттыру курстарынан өткен педагогтер алған кәсіби құзыреттіліктерін жұмыс барысында қолданады.

Біліктілікті арттырудан өткен педагогтерге алған білімдерін тәжірибеде сапалы іске асыру үшін "Talap" КЕАҚ бір күнтізбелік жыл ішінде қызметті курстан кейінгі сүйемелдеу жүзеге асырылады.

Курстан кейінгі қызметті сүйемелдеу нысандары мыналарды қамтуы мүмкін:

1) тыңдаушыларға олардың педагогикалық қызметінде әдістемелік, консультациялық көмек көрсету;

2) педагогтердің кәсіби қоғамдастықтарының жұмысын ұйымдастыру және қолдау, оның ішінде тәжірибе алмасу жөніндегі іс-шараларды (конкурстар, конференциялар, семинарлар, дөңгелек үстелдер және басқа да білім беру іс-шаралары) өткізу.

**10-бөлім. Негізгі және қосымша әдебиеттер тізімі**

**Негізгі әдебиеттер тізімі:**

1. Т. Р. Якупов, Т. Х. Фаизов. (2025) **Диагностиканың аспаптық әдістері. Практикум,** Санкт-Петербург, «Лань» баспасы.
2. А. К. Галиуллин, В. И. Плешакова, Р. Я. Гильмутдинов (2023) **Ветеринариялық биотехнология. Жоғары оқу орындарына арналған оқу құралы,** Санкт-Петербург, «Лань» баспасы.
3. Р. Г. Госманов, Н. М. Колычев, В. И. Плешакова; **Ветеринариялық вирусология. ЖОО-ға арналған оқулық**. 2021 ж.
4. Н. В. Сахно; **Ветеринариялық фармакология. Оқулық. СПО.** 2021 ж.
5. **Бузаубакова К.Д., Амирова А.С., Маковецкая А.А.**  
   Цифрлы педагогика: Оқулық. *–* Тараз: «ИП Бейсенбекова Ә.Ж.», 2022.
6. **Бузаубакова К.Д., Беделбаева А.Е.** Цифрлы білім беру ортасындағы педагогтің қызметі: Оқулық. – Тараз: «ИП Бейсенбекова Ә.Ж.», 2024.

### **Қосымша әдебиеттер тізімі:**

1. **Усманғалиева С.С., Ахметова Г.Д., Тұрғанбаева Ғ.Е., Асылханов Д.У.**  
   Ветеринариялық санитариялық паразитология(1, 2, 3 том). – Алматы, 2022 ж.